протокол № 5

ОТ ЗАСЕДАНИЕ НА КОМИСИЯТА ПО АТЕСТИРАНЕТО И КОНКУРСИТЕ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,

 КОЯТО, НА ОСНОВАНИЕ §23, АЛ. 2 ОТ ПЗР НА ЗИД НА КРБ

(ОБН. В ДВ БР.106/22.12.2023 г.),

ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,

ПРОВЕДЕНО НА 20.02.2024 г.

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Петя Маринова, Ирина Апостолова, Емилия Пенева, Веселин Иванов, Ваня Дойчева и Надя Загорова

На заседанието присъстват: Петя Тянкова - директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи” и Мария Василева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ, бр.106/22.12.2023г.), изпълнява функциите на Висш прокурорски съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВА следните допълнителни точки в дневния ред на Комисията по атестиране и конкурси, за разглеждане: т. 17 – т. 21

РАЗНИ

1. Откриване на процедура за избор на административен ръководител – районен прокурор на Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, **ДА ОТКРИЕ,** на основание чл. 167, ал. 2, предложение последно, във връзка с чл. 194а, ал. 1 от Закона за съдебната власт, процедура за избор на административен ръководител – районен прокурор на Софийска районна прокуратура – свободна длъжност.

1.2. В едномесечен срок от датата на обнародване на свободната длъжност в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - vss@vss.justice.bg или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл.170 от ЗСВ и други документи, които по преценка на кандидата имат отношение към професионалните или нравствените му качества.

1.3. Решението да се обнародва в „Държавен вестник“ и да се публикува на Интернет страницата на Висшия съдебен съвет.

1.4. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

2. Заявление от Таня Недкова Иванова за освобождаване от заеманата длъжност „административен ръководител – апелативен прокурор“ на Апелативна прокуратура – Велико Търново и преназначаването ѝ на длъжност „прокурор“ в Апелативна прокуратура – Велико Търново.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ОСВОБОДИ**, на основание чл. 129, ал. 3, т. 2 от КРБ, във връзка с чл. 175, ал. 1, от ЗСВ, Таня Недкова Иванова от заеманата длъжност „административен ръководител – апелативен прокурор“ на Апелативна прокуратура – Велико Търново, с ранг „прокурор във ВП“, считано от 01.03.2024 г.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ТРАНСФОРМИРА**, на основание чл. 30, ал. 5, т. 4 от ЗСВ, 1 (една) свободна щатна длъжност „заместник на административния ръководител - заместник-апелативен прокурор“ на Апелативна прокуратура – Велико Търново в 1 (една) щатна длъжност "прокурор" в Апелативна прокуратура – Велико Търново, считано от 01.03.2024 г.

2.3. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРЕНАЗНАЧИ**, на основание чл. 169, ал. 5 от ЗСВ, Таня Недкова Иванова на заеманата преди назначаването ѝ за „административен ръководител – апелативен прокурор“ на Апелативна прокуратура – Велико Търново длъжност - „прокурор“ в Апелативна прокуратура – Велико Търново, с ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.03.2024 г.

2.4. ВНАСЯ предложенията в заседанието на Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено на 21.02.2024 г., за разглеждане и произнасяне.

3.Предложение от изпълняващия функциите „главен прокурор“ за определяне на изпълняващ функциите „административен ръководител – апелативен прокурор“ на Апелативна прокуратура – Велико Търново.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, ДА ОПРЕДЕЛИ, на основание чл. 175, ал.4, изр. 2 от ЗСВ, Светослав Калчев Калчев – заместник на административния ръководител - заместник-апелативен прокурор на Апелативна прокуратура – Велико Търново, за изпълняващ функциите „административен ръководител – апелативен прокурор“ на Апелативна прокуратура - Велико Търново, с ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.03.2024 г., до встъпване в длъжност на нов административен ръководител.

3.2. ВНАСЯ предложението в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

4. Процедура за преназначаване на 1 (един) магистрат по реда на чл. 194, ал. 1 от ЗСВ от Районна прокуратура – Шумен в Районна прокуратура – Сливен, открита с решение на Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, по протокол № 2/24.01.2024 г., т. 3.3.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, на основание чл. 194, ал. 1 от ЗСВ, **ДА ЗАКРИЕ** 1 (една) щатна длъжност „прокурор" в Районна прокуратура – Шумен и **ДА РАЗКРИЕ** 1 (една) щатна длъжност „прокурор" в Районна прокуратура – Сливен, считано от датата на встъпване в длъжност на преназначения магистрат.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, на основание чл. 194, ал. 1 от ЗСВ, **ДА ПРЕНАЗНАЧИ** Кирил Петков Русев – прокурор в Районна прокуратура – Шумен, на длъжност „прокурор“ в Районна прокуратура – Сливен, с място на работа – съдебния район на Районна прокуратура – Сливен, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.03.2024 г.

*Мотиви: Процедурата за преназначаване на 1 (един) прокурор по реда на чл.194, ал. 1 от ЗСВ от Районна прокуратура – Шумен в Районна прокуратура – Сливен, открита с решение на Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет по протокол № 2/24.01.2024 г., т. 3.3., е проведена съобразно изискванията на ЗСВ и Правилата за преместване по реда на чл. 194 от ЗСВ. Съгласно указанията на Колегията, за решението за откриване на процедурата, както и за възможността за участие в нея, са уведомени всички прокурори в Районна прокуратура – Шумен, като в указания 7-дневен срок е постъпило 1 (едно) заявление за преместване от прокурор Кирил Петков Русев.*

*Въз основа на горното, съобразявайки изложените в заявлението на прокурор Русев мотиви, Комисията счита, че са налице всички предпоставки за финализиране на процедурата по чл. 194, ал. 1 от ЗСВ чрез закриване на 1 (една) щатна длъжност „прокурор“ в Районна прокуратура – Шумен и разкриване на 1 (една) щатна длъжност“прокурор“ в Районна прокуратура – Сливен, както и преназначаване на подалия заявление магистрат - Кирил Петков Русев, от Районна прокуратура – Шумен в Районна прокуратура – Сливен.*

4.3. Внася предложенията в заседанието на Прокурорската колегия, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за21.02.2024 г., за разглеждане и произнасяне.

5. Предложение за поощряване на Илия Станков Илиев – следовател в Национална следствена служба.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, ДА ПООЩРИ, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Илия Станков Илиев – следовател в Национална следствена служба, с ранг „следовател в НСлС“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

5.2. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, ДА ВЪЗЛОЖИ на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет, изпълняваща функциите на Висш прокурорски съвет, през месец март 2024 г.

5.3. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет решението по т. 5.1. да се предостави на дирекция „Бюджет и финанси“, по компетентност.

5.4. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

6. Заявление от Илия Станков Илиев за освобождаване от заеманата длъжност „следовател“ в Национална следствена служба, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Илия Станков Илиев от заеманата длъжност „следовател“ в Национална следствена служба, с ранг „следовател в НСлС“, считано от 29.02.2024 г.

6.2. ВНАСЯ предложението в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

ЕДИННИ ФОРМУЛЯРИ

7. Извънредно атестиране на Евгения Христова Стоянова – и.ф. административен ръководител - окръжен прокурор на Окръжна прокуратура – Благоевград и заместник на административния ръководител – заместник-окръжен прокурор на Окръжна прокуратура – Благоевград.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Евгения Христова Стоянова – и.ф. административен ръководител - окръжен прокурор на Окръжна прокуратура – Благоевград и заместник на административния ръководител – заместник-окръжен прокурор на Окръжна прокуратура – Благоевград.

7.2. Предоставя, на основание чл. 205, ал. 1 от ЗСВ, на Евгения Христова Стоянова – и.ф. административен ръководител - окръжен прокурор на Окръжна прокуратура – Благоевград и заместник на административния ръководител – заместник-окръжен прокурор на Окръжна прокуратура – Благоевград, резултатите от атестирането за запознаване.

8. Извънредно атестиране на Десислава Симеонова Първанова - прокурор в Районна прокуратура – Стара Загора.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1.НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - Пловдив оценки по общите и специфични критерии за атестиране на Десислава Симеонова Първанова - прокурор в Районна прокуратура – Стара Загора.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка материали счита, че:*

*В част IV, т. 2 „Умение за анализ на правнорелевантните факти" предложената от ПАК оценка „3" следва да се увеличи с 1 (една) единица.* *В мотивите си за намаляване на оценката по критерия ПАК е взела предвид недостатъчно мотивиране на актовете, пестеливо и кратко изложение на казуса в обстоятелствената част, липса на задълбочен правен анализ на събраните данни и доказателства. КАК констатира известен дефицит в умението за анализ на правнорелевантните факти на атестирания, но не в степен, която би обосновала намаляване на оценката по настоящия критерий с 2 (две) единици. Освен това Комисията отчита, че положителен атестат за работата на магистрата е липсата на върнати от съда актове и оправдателни присъди и счита, че следва да се постави оценка „4" в част IV, точка 2 от ЕФА.*

*В Част V, т. 1 „Умения за планиране и структуриране на действията в досъдебното и съдебното производство" определената от ПАК оценка „5" следва да бъде намалена с 1 (една) единица. Комисията не споделя, изразеното от ПАК становище, че атестираната „се стреми да осъществява надзор над разследващите органи, определя правилно предмета на разследване и планира последователно дейността по провежданото разследване“. Тази констатация е в противоречие с доклада от извършената проверка от прокурори във ВКП, на работата на прокурор Първанова за периода 01.08.2021 г. – 31.07.2023 г. по Заповед № РД-04-266/02.08.2023г. на главния прокурор, както и в материалите по атестационната преписка, при които са установени пропуски в работата на прокурор Първанова при изпълнение на задълженията й като наблюдаващ прокурор по чл. 46, ал. 2, т. 1 и чл. 196, ал. 1 т. 2 от НПК. Констатира се липса на ефективно ръководство на разследването и надзор за законосъобразното му и своевременно провеждане. В указанията до разследващите, видно от приложените на случаен принцип постановления за образуване на досъдебно производство, липсва конкретика. Същите са бланкетни и не са допринесли за обезпечаване на всестранно и пълно разследване.*

*Изложеното обосновава съответната оценка, която по настоящия критерий следва да бъде „4".*

*Оценките по останалите общи и специфични критерии, определени от ПАК при АП - Пловдив, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Добра" - 4.47 на Десислава Симеонова Първанова - прокурор в Районна прокуратура-Стара Загора.*

8.2. ИЗГОТВЯ, на основание чл. 204а, ал. 3, т. 2 от ЗСВ, комплексна оценка от извънредно атестиране „ДОБРА“ на Десислава Симеонова Първанова - прокурор в Районна прокуратура – Стара Загора.

8.3. Предоставя, на основание чл. 205, ал. 1 от ЗСВ, на Десислава Симеонова Първанова - прокурор в Районна прокуратура – Стара Загора, резултатите от атестирането за запознаване.

9. Придобиване статут на несменяемост на Магдалина Недялкова Христова-Петрова - прокурор в Районна прокуратура – Бургас.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Бургас, за комплексна оценка на Магдалина Недялкова Христова-Петрова - прокурор в Районна прокуратура – Бургас.

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Магдалина Недялкова Христова-Петрова - прокурор в Районна прокуратура – Бургас.

9.3. Предоставя, на основание чл. 205, ал. 1 от ЗСВ, на Магдалина Недялкова Христова-Петрова - прокурор в Районна прокуратура – Бургас, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

10. Предложение от административния ръководител на Районна прокуратура – Ямбол, за повишаване на Мерйем Мюмюнова Алиева – прокурор в Районна прокуратура - Ямбол, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Мерйем Мюмюнова Алиева – прокурор в Районна прокуратура - Ямбол, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

10.2. ВНАСЯ предложението в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

11. Предложение от административния ръководител на Районна прокуратура – Благоевград, за повишаване на Петър Любомиров Мандичев – прокурор в Районна прокуратура - Благоевград, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Петър Любомиров Мандичев – прокурор в Районна прокуратура - Благоевград, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ВНАСЯ предложението в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

12. Предложение от административния ръководител на Окръжна прокуратура – Разград, за повишаване на Снежана Янкова Стефанова – следовател в Окръжен следствен отдел в Окръжна прокуратура - Разград, на място в по-горен ранг „следовател в НСлС“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Снежана Янкова Стефанова – следовател в Окръжен следствен отдел в Окръжна прокуратура - Разград, на място в по-горен ранг „следовател в НСлС“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ВНАСЯ предложението в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

13. Придобиване статут на несменяемост на Веселина Радкова Николова - заместник-административен ръководител - заместник-районен прокурор на Районна прокуратура - Смолян.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРОВЕДЕ**, на основание чл. 196, ал.1, т. 2 от ЗСВ, атестиране за придобиване статут на несменяемост на Веселина Радкова Николова - заместник-административен ръководител - заместник-районен прокурор на Районна прокуратура - Смолян.

13.2. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРИЕМЕ**, на основание чл. 206, ал. 1 от ЗСВ, комплексна оценка „МНОГО ДОБРА” на Веселина Радкова Николова - заместник-административен ръководител - заместник-районен прокурор на Районна прокуратура - Смолян.

13.3. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, Веселина Радкова Николова - заместник-административен ръководител - заместник-районен прокурор на Районна прокуратура - Смолян, **ДА ПРИДОБИЕ СТАТУТ НА НЕСМЕНЯЕМОСТ**, на основание чл. 207, ал. 1 от ЗСВ, считано от датата на вземане на решението.

13.4. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

14. Придобиване статут на несменяемост на Деница Любомирова Иванова - прокурор в Районна прокуратура – Елин Пелин.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРОВЕДЕ**, на основание чл. 196, ал.1, т. 2 от ЗСВ, атестиране за придобиване статут на несменяемост на Деница Любомирова Иванова - прокурор в Районна прокуратура – Елин Пелин.

14.2. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРИЕМЕ**, на основание чл. 206, ал. 1 от ЗСВ, комплексна оценка „МНОГО ДОБРА” на Деница Любомирова Иванова - прокурор в Районна прокуратура – Елин Пелин.

14.3. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, Деница Любомирова Иванова - прокурор в Районна прокуратура – Елин Пелин, **ДА ПРИДОБИЕ СТАТУТ НА НЕСМЕНЯЕМОСТ**, на основание чл. 207, ал. 1 от ЗСВ, считано от датата на вземане на решението.

14.4. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

15. Периодично атестиране на Бояна Любомирова Кузманова - прокурор в Районна прокуратура - Бургас.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Бояна Любомирова Кузманова - прокурор в Районна прокуратура - Бургас.

15.2. ПРЕДЛАГА НА ПРОКУРОРСКАТА КОЛЕГИЯ НА ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Бояна Любомирова Кузманова - прокурор в Районна прокуратура - Бургас.

15.3. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 21.02.2024 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

16. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** |  РП-БУРГАС | **Николай Григоров Бочев** |  прокурор | **Ирина Апостолова** |

ДОПЪЛНИТЕЛНИ ТОЧКИ

РАЗНИ

17. Предложение от административния ръководител на Окръжна прокуратура - Видин, за командироване на Лилия Матейчова Петрова – прокурор в Районна прокуратура – Видин в Окръжна прокуратура - Видин.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Лилия Матейчова Петрова – прокурор в Районна прокуратура – Видин в Окръжна прокуратура - Видин.

17.2. Решението да се изпрати на Върховна прокуратура, отдел 06 „Административен“ и на административния ръководител на Окръжна прокуратура - Видин, за сведение.

18. Предложение от административния ръководител на Софийска градска прокуратура, за командироване на полковник Александър Емилов Байданов – прокурор във Военно-окръжна прокуратура - София в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироване на полковник Александър Емилов Байданов – прокурор във Военно-окръжна прокуратура - София в Софийска градска прокуратура.

18.2. Решението да се изпрати на Върховна прокуратура, отдел 06 „Административен“ и на административния ръководител на Софийска градска прокуратура, за сведение.

19. Молба от Христо Миленов Марков – прокурор в Районна прокуратура - Шумен за командироване в Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Христо Миленов Марков – прокурор в Районна прокуратура - Шумен в Софийска районна прокуратура.

19.2. Решението да се изпрати на Върховна прокуратура, отдел 06 „Административен“, както и до Христо Миленов Марков – прокурор в Районна прокуратура - Шумен, за сведение.

20. Искане от административния ръководител на Софийска градска прокуратура, за командироване на Васил Ивайлов Василев – следовател в Окръжен следствен отдел при Окръжна прокуратура – Благоевград в Следствения отдел на Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ОТЛАГА разглеждането на т. 20 за следващото заседание на Комисията.

21. Искане от административния ръководител на Софийска градска прокуратура, за командироване на Десислава Димитрова Димитрова – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ОТЛАГА разглеждането на т. 21 за следващото заседание на Комисията.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС,**

*която, на основание §23, ал. 2 от ПЗР на ЗИД на КРБ*

*(обн. в ДВ бр.106/22.12.2023 г.), изпълнява функциите на*

*Висш прокурорски съвет /П/*

**ОГНЯН ДАМЯНОВ**